Á þriðjudagskvöld 3. desember var sýndur mjög góður þáttur Kveiks um Árneshrepp á Ströndum og Hvalárvirkjun . Þar var rætt við margt mætt fólk sem yfirleitt fær ekki að tjá sig um stóru málin , þ.e. íbúana á svæðinu . Einnig fékk einstök náttúrufegurð svæðisins að njóta sín á hátt sem sjaldan hefur tekist nógu vel í sjónvarpi . Í fyrirsögn þáttarins á vef Kveiks er byggðaþróun og nátturuvernd stillt upp sem andstæðum . Því er haldið fram að fólk sé annað hvort með náttúrunni eða byggðinni í liði . Þar birtist gamaldags hugsunarháttur sem gerir ráð fyrir því að byggð geti eingöngu þrifist í landinu á kostnað náttúrunnar . Í nútíma er þetta langt frá því að vera rétt eins og skýrsla Hagfræðistofnunar um friðlýst svæði og hag sveitarfélaga sýnir skýrt . Friðlýst svæði hafa nefnilega jákvæð áhrif á afkomu og atvinnu í dreifðum byggðum . Þá sýnir nýleg skýrsla sem Environice vann fyrir náttúruverndarsamtökin Ófeigu að friðlýsing Drangajökulsvíðerna skilar mun meira til samfélagsins á Ströndum en virkjun til langs tíma , en markið hlýtur alltaf að vera að tryggja stöðugleika til langs tíma en ekki uppgrip í örfá ár sem síðan skilja ekkert eftir nema eyðilagða náttúru og gróða örfárra aðila . Auglýsing Aðalfundur Landverndar ályktaði fyrir 20 árum um nauðsyn verndar náttúru - og menningarminja í Árneshreppi . Ályktuninni fylgdi Landvernd eftir með fundum í héraði og úttekt sem leiddi til tillagan um aðgerðir að bjarga búsetu og byggð í þessari fögru svei . Í kjölfarið samþykkti Alþingi þingsályktun sem tók undir þau sjónarmið sem Landvernd hafi sett fram . En því miður brugðust stjórnvöld ; lítið sem ekkert var gert til að fylgja þeim tillögum eftir . Var það vegna áforma um Hvalárvirkjun ? Náttúrufræðistofnun Íslands birti tillögur sínar um friðlýsingu Drangajökulsvíðerna fyrir einu og hálfu ári en þær sitja nú fastar hjá Umhverfisstofnun . Er það Hvalárvirkjun sem veldur að það þjóðþrifamál situr fast í kerfinu ? Með því að fylgja eftir tillögum Náttúrufræðistofnunar , aðgerðaráætlun Landverndar 1998 og niðurstöðum í skýrslu Environice og Hagfræðistofnunar öðlast sú einstaka saga , landslag og náttúra sem er að finna í Árneshreppi á Ströndum þá viðurkenningu og athygli sem þau eiga skilið . Með því að vernda það sem er einstakt á svæðinu má tryggja áframhaldandi byggð á forsendum svæðisins . Með því að eyðileggja það sem er einstakt á svæðinu er framtíð þess stofnað í hættu . Það má því færa rök fyrir því að áform Hvalárvirkjun hafi verið „ Þrándur í Götu “ tilrauna til að styðja byggðina í Árneshreppi . Reynslan sýnir að náttúruvernd og byggðaþróun fara vel saman . Tökum nú höndum saman , verndum Drangajökulsvíðerni og dustum rykið af tillögum um stuðning við búsetu sem komu úr smiðju Landverndar á sínum tíma . Án þessara aðgerða verður þjóðin einni byggðinni fátækari og glatar einum glæstustu víðernum Evrópu . Höfundur er framkvæmdastjóri Landverndar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .